Nem vár ki minden bérlő: öt évre szerződést hosszabbítottak a budapesti irodapiacon
Az Aréna Corner egyik bérlője, a _VOIS (Vodafone Intelligent Solutions), több mint tíz éve fennálló bérleti szerződésük meghosszabbítása mellett döntött - szerepel a CPI Hungary közleménéyben.
A Vodafone Csoport első regionális szolgáltatóközpontja 2007-ben alakult meg Budapesten, a cég a Papp László Sportaréna és a Puskás Ferenc Stadion szomszédságában elhelyezkedő Aréna Corner bérlője a központjuk 2008. májusi megnyitása óta. A most aláírt, 2026-ig érvényes szerződéshosszabbítás az irodaépület közel 5000 négyzetméternyi területére vonatkozik.
„A múltbeli együttműködés nagyon erős alapul szolgál arra, hogy a CPI-al közösen tervezzük a jövő irodáját. A pandémiát követő új korszak elvárásainak megfelelően, továbbfejlesztjük a közösségi tereket a már meglévő szolgáltatások mellet, mint például a multifunkciós közösségi szoba”- fogalmaz Debreczeni Dóra, a _VOIS ügyvezető igazgatója.
A 29 ezer négyzetméteres, nyolc szintes irodaépületet 2018-ban újították fel. A _VOIS mellett a bérlői között van még a Citibank, illetve a Bank of China.
„Komoly elismerés számunkra, hogy a _VOIS, a Vodafone regionális szolgáltató központja, újabb öt évre bizalmat szavazott az Aréna Corner irodaháznak."- mondta Simonyi Balázs, a CPI Hungary bérbeadási igazgatója.
irodapiac, ingatlan iroda, bérleti szerződés, cpi, hosszabbítás ingatlan,